Storiekussings vir die kleinspan – Holderstebolder
Storiekussings vir die kleinspan
by Holderstebolder on 24/03/2016 in Algemeen, Graad R, Voorskool
Min ouers besef hoe ‘n belangrike rol hulle speel om ‘n liefde vir lees by hulle kinders aan te wakker. Lees van kleins af vir jou kind en maak storietyd spesiaal – jy sal vir die res van jou lewe die vrugte daarvan pluk.
Elke kind moet sy/haar eie boekrak of boektrommel hê. Skep ‘n leeshoekie in jou kind se kamer wat hy kan assosieer met ‘n rustige tydjie alleen of ‘n spesiale tydjie saam met Mamma of Pappa. Gebruik ‘n storiekussing in die leeshoekie om van storietyd ‘n ritueel te maak.
‘n Paar praktiese wenke:
Gebruik die storiekussing saans wanneer julle met slaaptyd stories lees, en onthou dat storietyd baie goed werk as skeidslyn tussen die besige dag en ‘n rustige nag.
Kinders kan ook alleen op die storiekussing sit en boekies deurblaai of self lees wanneer hulle ouer is.
Trek die storiekussing nader as jy dringend ‘n paar oproepe moet maak en laat jou kind by jou sit, of sleep die boks boeke en die storiekussing saam kombuis toe wanneer jy wil begin kos maak vir aandete.
Gooi die storiekussing in die kar wanneer julle ‘n entjie moet ry en jou kind ‘n rukkie op haar eie moet besig bly.
(Bron: Botes, E. 2010. Speel-speel. LAPA Uitgewers)
Bietjie ‘Pinspirasie’ vir julle storiekussing:
Follow Holderstebolder’s board Storiekussings on Pinterest.
leeskultuurleeswenkeliefde vir leesvoorleesvoorskool
Wen met thomas@skaduwee.net
Loebi die drakie inkleur- en aktiwiteitsboek
Stel kind voorskools reeds bloot aan lees
Bloemfonteinse Skrywersvereniging (BSV) se Nasionale Skryfwedstryd 2016
Hoofkaraktersoektog: Nul is nie niks nie film